Sverre Pedersen

Sverre Pedersen (født 4. august 1882 i Strinda, død 12. november 1971) var en norsk arkitekt, kjent for drøyt hundre byplaner. Han var født og oppvokst i et empire-hus på Lilleby i Strinda.Arkitektur i store linjer  fra Adresseavisen (23.10.02)
Han var utdannet ved Trondhjems tekniske læreanstalt (senere NTH, 1901), 
den tekniske høgskolen i Hannover (1902–1903) og Technische Universität Berlin.

Under Karl Norum assisterte han ved gjenreisingen  etter bybrannen i Ålesund 1904.
I 1905 ble han ansatt i Trondhjems kommunale bygningsvesen. Fra 1908 var han avdelingsarkitekt der, og i 1914 fikk han stillingen som stadsarkitekt. Denne stillingen hadde han til 1920, da han ble utnevnt til professor i bygningskunst og byregulering ved Arkitektavdelingen, NTH. I kommunen hadde han ansvaret for
endel villa-prosjekt, kommunale arbeiderboliger og leiegårder (Marinevoll, Solhaug, Pappenheim, Ulstadløkken, Rosenborg og Singsaker). Han la også planene for Trondheims første drabantby på Hallset tidlig i 1960-årene. Stillingen som professor ved NTH hadde han til han gikk av med pensjon i 1954.

 Andre verdenskrig 
Pedersen var ansvarlig for den sentralt ledete institusjonen Brente steders regulering (1940–45).
Etter krigen ble han fratatt retten til medlemskap i Norske arkitekters landsforbund i 3 år, frem til 1. januar 1949.Møllerhaug, Nicholas: Stupet - Leif Grungs krig, Forlaget Vigmostad & Bjørke AS, Bergen 2016, s. 325.  Tilsvarende straff ble gitt til arkitekter som var medlem i det nazifiserte arkitektforbund eller som hadde utført særlig graverende tilfelle av arbeid for okkupasjonsmakten.Møllerhaug, Nicholas: Stupet - Leif Grungs krig, Forlaget Vigmostad & Bjørke AS, Bergen 2016, s. 323. 

Pedersen utformet sine akseorienterte byplaner for blant annet Narvik, Alta, Vadsø, Hammerfest, Kirkenes, Molde, Kristiansund, Bodø og SteinkjerOm byplanen i Steinkjer, basert på artikkel i Norsk biografisk leksikon

Han regnet reguleringsplanen for Kirkelandet i Kristiansund som ett av sine hovedverk.Høringsuttalelse fra Riksantikvaren til Kristiansund kommune 2008
 Arkivet i Norges dokumentarv 

Privatarkivet etter Sverre Pedersen finnes ved NTNU Universitetsbiblioteket.NTNU UB om arkivet Pedersen var landets ledende byplanlegger, og han har satt sitt preg på mange norske byer og på norsk byplanlegging generelt gjennom store deler av 1900-tallet. Arkivet etter ham er omfattende, komplett og et avansert forskerarkiv. 

Arkivet inneholder materiale forbundet med reguleringsplaner og arkitektoppdrag (tegninger, skisser beskrivelser, korrespondanse, fotografier m.m.), manuskripter til foredrag og forelesninger, materiale fra ekskursjoner og konferanser. 

Det ble i 2012 innlemmet i Norges dokumentarv, et register over de viktigste dokumentene i norsk historie. Registeret er en nasjonal utgave av UNESCOs Verdensminne-program (Memory of the World), som skal bidra til å verne og tilgjengeliggjøre verdens dokumentarv, og fremstå som menneskehetens kollektive hukommelse. 

Registeret over arkivet er digitalisert og fritt tilgjengelig.Register over Pedersens privatarkiv 

 Utmerkelser 
 medlem av Det Kongelige Norske Videnskabers Selskab
 medlem av Det Norske Videnskaps-Akademi, 
 æresmedlem av British Town Planning Instiute
 Æresdoktor ved den tekniske høgskolen i Darmstadt, Tyskland.
 Kongens fortjenstmedalje i gull i 1961

 Referanser 

 Eksterne lenker 
mini|Kaibakken  var et viktig element i gjenreisningsbyen Kristiansund. Fjellene på Tustna er trukket inn av arkitekt Sverre Pedersen som et bevisst motiv i byens hovedgate. 

 Portrettfoto av Sverre Pedersen i Digitalt museum
 Gjenreisingsbyer
 Li, Bård: Sverre Pedersens arkiv : katalog
 Tvinnereim, Helga Stave: Biografi i Norsk biografisk leksikon
Sverre Pedersens private arkivfinnes ved NTNU Universitetsbiblioteket 

Kategori:Norske arkitekter
Kategori:Norske byplanleggere
Kategori:Professorer ved NTH
Kategori:Norges dokumentarv
Kategori:Kongens fortjenstmedalje i gull
Kategori:Medlemmer av Det Kongelige Norske Videnskabers Selskab
Kategori:Medlemmer av Det Norske Videnskaps-Akademi
Kategori:Alumni fra Technische Universität Berlin
Kategori:Alumni fra Trondhjems Tekniske Læreanstalt
Kategori:Personer fra Trondheim kommune
Kategori:Fødsler i 1882
Kategori:Dødsfall i 1971